"Җәзасыз калырга тиеш түгел": Фирдүс Тямаев Элвин Грейны судка биргән

	Ике арадагы киеренке вәзгыять агымдагы елның март аенда башланды. Билгеле булганча, 22 март көнне Татарстанның атказанган артисты Фирдүс Тямаевның Башкортстандагы Кыргыз-Миякә авылында билгеләнгән концерты өзелә. Сәбәбен мәдәният йортында ут булмау белән аңлаталар. Тик моңа да карамастан, Фирдүс җыелган халык алдында аппаратурасыз гына берничә җыр башкарып китә.	 Әлеге хәлне Фирдүс социаль челтәрдә сөйләде һәм өзелгән концерт аркасында судка мөрәҗәгать итәчәген белдерде. Элвин Грей күрше республиканы яклап, инстаграмда Фирдүскә каршы чыга. Ул Тямаевка “баш миен эшләтергә” киңәш итә, Татарстан белән Башкортстан халыкларын маңгайга-маңгай бәрештерүдә гаепли. Алай гына түгел, Элвин Грей Фирдүснең концертны килешүсез генә оештыру өчен район мәдәният йорты җитәкчесенә акча төртүен әйтә. Бу гаепләү Тямаевны җинаять эшен кузгатырга мәҗбүр итә дә инде. 
	---	
Шәһри Казан

	№ --- | 10.08.2021	


